Siinai poolsaar
Siinai poolsaar (araabia سيناء (Sīnā’), heebrea סיני (Sinay)) on kolmnurgakujuline poolsaar Vahemere ja Punase mere vahel. Kuulub Egiptusele, asub Aasias. Läänes piirneb Suessi maakitsuse ja Suessi lahega, idas loetakse piiriks Egiptuse ja Iisraeli piiri (on nähtav ka kosmosest) ja Al-‘Aqabah' lahte. Suurema osa poolsaarest moodustab kõrb. Siinai poolsaarel asub Siinai mägi. 1967. aastal vallutas Iisrael Kuuepäevase sõja käigus Siinai poolsaare, kuid tõmbus järk-järgult tagasi 1973–1981.